**DreamWorks Pictures** (tunnetaan myös nimillä **DreamWorks SKG**, **DreamWorks Studios** tai yksinkertaisesti **DreamWorks**) on yhdysvaltalainen elokuvastudio, joka kehittää, tuottaa ja levittää elokuvia, musiikkia ja televisio-ohjelmia. Yhtiön perustivat Steven Spielberg, Jeffrey Katzenberg ja David Geffen lokakuussa 1994.

Vuoden 2016 lokakuusta lähtien DreamWorksin elokuvia on markkinoinut ja levittänyt Universal Pictures, jonka tytäryhtiö DreamWorks Animation on ollut elokuusta 2016 asti.

Historia
--------

Yhtiön perustivat Steven Spielberg (elokuvaohjaaja), Jeffrey Katzenberg (aikaisempi Disneyn animaatio-osaston johtaja) ja David Geffen (Geffen Recordsin perustaja) lokakuussa 1994. Heidän nimistä syntyi kirjainyhdistelmä SKG yrityksen nimen perään (*DreamWorks SKG*).

Vuonna 1995 perustettiin videopeleihin keskittynyt tytäryhtiö DreamWorks Interactive. Electronic Arts osti DreamWorks Interactiven vuonna 2000. Yhdistymisessä syntynyt osasto on nimeltään Danger Close Games.

Musiikkiin keskittynyt tytäryhtiö DreamWorks Records perustettiin vuonna 1996. Alle odotusten toiminut levy-yhtö myytiin vuonna 2003 Universal Music Groupille, jolloin sen nimeksi vaihtui DreamWorks Nashville. Lopulta Universal Music Group lopetti sen toiminnan kokonaan vuonna 2005.

Joulukuussa 2005 DreamWorks myytiin Paramount Picturesin omistavalle Viacomille 1,6 miljardilla dollarilla.

DreamWorks halusi lopettaa yhteistyön Paramountin kanssa solmimalla 1,5 miljardin dollarin arvoisen jakelusopimuksen intialaisen Reliance Anil Dhirubhai Ambani Groupin kanssa vuonna 2008. Seuraavana vuonna DreamWorks solmi jakelusopimuksen The Walt Disney Studiosin kautta, minkä seurauksena studion elokuvat julkaistiin Touchstone Picturesin kautta; tämä kesti vuoteen 2016 asti.

Vuodesta 2016 lähtien Amblin Partners on toiminut jakelusopimuksen isäntänä, ja sen myötä DreamWorksin elokuvat julkaistaan Universal Picturesin kautta.

Tekniikka
---------

*Pääartikkeli: MoonRay*
DreamWorks käyttää elokuvien teossa MoonRay-renderöintiohjelmistoa, joka on käytössä elokuvissa kuten *Hurja jengi* ja *Puss in Boots: The Last Wish*. Elokuussa 2022 yhtiö kertoi julkaisevansa MoonRayn avoimena lähdekoodina. MoonRay käyttää Monte Carlo -menetelmää säteenseurantaan. MoonRay käyttää DreamWorksin hajautettuun laskentaan tarkoitettua ohjelmistokehystä nimeltä Arras, joka myös sisältyy avoimena lähdekoodina julkaistavaan koodiin. MoonRayn lähdekoodit on julkaistu 15. maaliskuuta 2023.

DreamWorksin tuotanto
---------------------

### Elokuvat ja tv-sarjat

*Pääartikkeli: Luettelo DreamWorks Picturesin tuotannoista*
DreamWorks Television oli televisiosarjoihin keskittynyt osasto, joka toimi vuosien 1996–2013 välillä. Vuonna 2013 se yhdistettiin osaksi Amblin Partnersin osastoa nimeltä Amblin Television. 

### Musiikki

Vuosina 1996–2004 toiminut DreamWorks Records oli DreamWorksin alainen levy-yhtiö. Heidän listoilla olivat aikanaan mm. Propellerheads, Smash Mouth, Elliott Smith, Rufus Wainwright ja AFI.

### Videopelit

Videopeleihin keskitynyt DreamWorks Interactive (DWI) aloitti toimintansa vuonna 1995. Yksi suurimmista onnistumisista oli vuonna 1999 julkaistu PlayStation-peli *Medal of Honor*. Heti seuraavana vuonna EA osti DWI:n.

### Animaatiot

Vuonna 1994 syntyi animaatioelokuviin keskittynyt DreamWorks Animation. Yhtiö oli DreamWorks Picturesin omistuksessa vuoteen 2004 saakka, jolloin siitä tuli erillinen osakeyhtiö.

Lähteet
-------

1. ↑  DreamWorks Studios stays alive with new $200-million infusion *Los Angeles Times*.  10.4.2012. latimesblogs.latimes.com. Viitattu 18.5.2017. (englanniksi)
2. ↑  DreamWorks Studios, Participant Media, Reliance Entertainment and Entertainment One Form Amblin Partners, a New Film, Television and Digital Content Creation Company *Business Wire*.  16.12.2015. businesswire.com. Viitattu 18.5.2017. (englanniksi)
3. 1 2 3  Kim Masters: Steven Spielberg on DreamWorks' Past, Amblin's Present and His Own Future *The Hollywood Reporter*.  15.6.2016. hollywoodreporter.com. Viitattu 18.5.2017. (englanniksi)
4. 1 2 3  Electronic Arts Acquires DreamWorks Interactive From Microsoft And DreamWorks SKG *PR Newswire*.  24.1.2000. prnewswire.com. Viitattu 18.5.2017. (englanniksi)
5. 1 2  UMG Closes DreamWorks Nashville *CMT*.  1.9.2005. cmt.com. Viitattu 18.5.2017. (englanniksi)
6. ↑  Sharon Waxman ja Geraldine Fabrikant: Viacom Seals Deal to BuyDreamWorks Movie Studio *The New York Times*.  10.12.2005. nytimes.com. Viitattu 18.5.2017. (englanniksi)
7. ↑  Dreamworks, India's Reliance sign major deal, reports says *The China Post*.  22.9.2008. chinapost.com.  Arkistoitu 9.1.2011. Viitattu 18.5.2017. (englanniksi)
8. ↑  MoonRay *openmoonray.org*. Viitattu 6.8.2022. (englanniksi)
9. 1 2 3  Dan Sarto: DreamWorks Animation to Release MoonRay as Open Source *awn.com*.  5.8.2022. Viitattu 6.8.2022. (englanniksi)
10. ↑  Michael Larabel: DreamWorks' OpenMoonRay Renderer Code Published *phoronix.com*.  15.3.2023. Viitattu 15.3.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **DreamWorks Pictures**.
* DreamWorks Studiosin virallinen sivusto
* DreamWorks Pictures Internet Movie Databasessa (englanniksi)